

Únia nevidiacich a slabozrakých Slovenska

Slovak Blind and Partially Sighted Union

Krajské stredisko Košice

Park obrancov mieru 1 tel.: +421/55/632 47 15

040 01 Košice +421/55/632 07 72

Slovenská republika fax: +421/55/632 07

IČO: 00683876 e-mail: unss.kosice@unss.sk DIČ: 2020804731 web: [www.unss.sk](http://www.unss.sk)

**Ponuka merania zrakových parametrov pre detí v materských školách**

Milí rodičia,

Únia nevidiacich a slabozrakých Slovenska ponúka jedinečnú možnosť pre Vaše deti absolvovať **bezplatné meranie zraku** pomocou binokulárneho autorefraktometra **Plusoptix.**

Tento prístroj dokáže s vysokou mierou spoľahlivosti **odhaliť existujúce** alebo **začínajúce vývinové poruchy zraku**, ako napríklad **astigmatizmus**, **tupozrakosť** či **škuľavosť**.

Ide o poruchy, u ktorých iba včasné odhalenie umožní efektívnu liečbu a elimináciu. Čím neskôr sú vývinové poruchy zraku odhalené, tým sa znižuje šanca na ich úplné odstránenie a ich následky môžu pretrvávať následne počas celého života človeka.

Takéto poruchy sú, nielen pre rodičov, mnohokrát neviditeľné, nakoľko dieťa je schopné vytvárať si a využívať vlastné kompenzačné techniky, ktoré mu umožňujú normálne fungovať v známom prostredí. Problémy sa niekedy môžu prejaviť až príchodom do školy, kedy začína byť na zrak dieťaťa kladený väčší dôraz – dôraz na priestorové vnímanie, vnímanie hĺbky, ale aj celkovú prácu očí vo všeobecnosti. V tomto veku je však už pravdepodobnosť vyliečenia zrakovej poruchy veľmi malá až nulová.

**Meranie**, ktoré ponúkame Vašim deťom dokáže s **vysokou mierou presnosti** určiť práve takéto **existujúce** alebo **vyvíjajúce sa poruchy zraku**. Prístroj Plusoptix je celosvetovo uznávaným prístrojom na meranie zrakových parametrov u detí predškolského veku.

**Charakteristika vyšetrenia**:

* ide o neinvazívne bezdotykové vyšetrenie (dieťa sedí, meranie je robené zo vzdialenosti jedného metra),
* vyšetrenie je bezbolestné
* vyšetrenie nemá žiadne vedľajšie účinky a žiadne negatívne následky na zdravie dieťaťa,
* binokulárne meranie (obidve oči sa vyšetrujú súčasne)
* vyšetrenie trvá iba niekoľko sekúnd
* prístroj má zvukové a svetelné efekty na prilákanie pozornosti dieťaťa
* vyšetrenie prebieha v priestoroch materskej škôlky
* odborne vyškolený zamestnanec vyhodnotí výsledky merania a odporučí, či je potrebné ďalšie vyšetrenie dieťaťa u detského očného lekára

**Únia nevidiacich a slabozrakých Slovenska** ponúka toto vyšetrenie **bezplatne** vďaka finančnej podpore partnerov projektu **Zdravé oči už v škôlke**. Všetky potrebné informácie o tomto programe nájdete aj na stránke [www.zdraveocivskolke.sk](http://www.zdraveocivskolke.sk)



**Hlavný regionálny partner projektu:**

**Partneri:**



*PhDr. Zuzana Mihályová*

Vedúca ÚNSS KS Košice